pythainlp/thaigov-v2-corpus-22032023 huggingface dataset:
วันอาทิตย์ที่ 25 กรกฎาคม 2564
"ชัยวุฒิ" ตอบ "ทูตนอกแถว" ยันไม่ปิดกั้นเห็นต่าง ชี้ไทยใช้แอปแก้โควิด ย้ำขรก.ยึดสถาบัน-กฎหมาย
"ชัยวุฒิ" ตอบ "ทูตนอกแถว" ยันไม่ปิดกั้นเห็นต่าง ชี้ไทยใช้แอปแก้โควิด ย้ำขรก.ยึดสถาบัน-กฎหมาย
"ชัยวุฒิ"ตอบกลับ"อดีตทูตรัศน์"ยืนยันไม่ปิดกั้นแสดงความเห็นระบุไทยใช้เทคโนโลยีหลายแอปฯช่วยปชช.ในสถานการณ์โควิดอยู่แล้วชี้เป็นข้าราชการต้องยึดมั่นสถาบันชาติศาสน์กษัตริย์บังคับใช้กฎหมายอย่างตรงไปตรงมา
เมื่อวันที่25ก.ค.2564มีรายงานว่านายรัศน์ชาลีจันทร์อดีตเอกอัครทูตไทยประจําสาธารณรัฐคาซัคสถานโพสต์ผ่านเฟซบุ๊ก"ทูตนอกแถวAlternative Ambassador"กล่าวถึงนายชัยวุฒิธนาคมานุสรณ์รมว.ดิจิทัลเพื่อเศรษฐกิจและสังคม(ดีอีเอส)ใจความว่า "รัฐมนตรีควรหานวัตกรรมทางดิจิทัลใหม่ๆมาสนับสนุนช่วยเหลือประชาชนในขณะนี้ควรหาแอปพลิเคชันเพื่อช่วยประชาชนเช่นแอพฯการแจ้งเตือนให้กักตัวผู้อยู่ในข่ายที่มีโอกาสสัมผัสผู้ป่วยดีกว่าการไปเที่ยวช่วยไล่จับคนที่คิดต่าง"
ล่าสุดนายชัยวุฒิโพสต์ตอบอดีตทูตรัศม์ว่าเรียนท่านรัศม์ชาลีจันทร์ขอขอบคุณท่านทูตที่ได้ให้คำแนะนำการทำงานของผมและผมระลึกถึงความรู้สึกดีๆที่ได้รับจากท่านเสมอเมื่อครั้งที่เราเคยพบกันที่คาซัคสถานขอทำความเข้าใจกับท่านทูตว่า
"ผมไม่ได้ปิดกั้นการแสดงความคิดเห็นและไม่ได้มีเจตนาไล่จับคนเห็นต่างเลยครับผมเพียงแต่เตือนว่าการโพสต์ในโซเชียลมีเดียที่บิดเบือนข้อมูลเป็นข้อความเท็จเป็นเฟคนิวส์อาจจะผิดกฏหมายผมไม่อยากเห็นใครถูกดำเนินคดีจึงออกมาเตือนด้วยความปรารถนาดีและเฟคนิวส์หลายเรื่องยังส่งผลกระทบต่อการควบคุมการแพร่ระบาดของโควิดด้วยจึงจำเป็นที่จะต้องรีบแก้ปัญหานี้ครับ"
"และขอเรียนให้ท่านทูตทราบด้วยว่าเรามีการใช้นวัตกรรมทางดิจิทัลมาใช้ในการรับมือกับการแพร่ระบาดของโควิด19แล้วท่านอยู่ต่างประเทศมานานอาจจะไม่ทราบการฉีดวัคซีนเรามีแอป"หมอพร้อม"ซึ่งนำเทคโนโลยีสารสนเทศมาประยุกต์ใช้ในการจองคิวผู้ฉีดวัคซีนมีแอปฯ"หมอชนะ"ที่ใช้ในการควบคุมการแพร่ระบาดได้นำไปใช้ที่Phuket Sandboxด้วย อีกทั้งในโรงพยาบาลสนามและHome Isolationมีการนำเทคโนโลยีดิจิทัลมาใช้สนับสนุนการทำงานของหมอและพยาบาลมีแอปพลิเคชันในการสื่อสารติดต่อกับผู้ป่วยและระบบTelemedicineใช้แล้วครับเราเน้นทั้งมิติของการนำนวัตกรรมดิจิทัลเพื่อการส่งเสริมด้านเศรษฐกิจควบคู่กับการดูแลทางสังคมครับ เราได้ส่งเสริมและพัฒนาPlatformต่างๆรองรับให้ประชาชนสามารถWork Form Homeและการทำธุรกิจออนไลน์ได้อย่างสะดวกสบายไม่แพ้ชาติใดในโลกทางกระทรวงได้นำเทคโนโลยีดิจิทัลมาใช้ในการแก้ปัญหาโควิด19ในทุกๆมิติมาโดยตลอด"
"ผมคิดว่าท่านทูตเป็นข้าราชการระดับสูงท่านน่าจะทราบว่าข้าราชการต้องยึดมั่นในสถาบันหลักของประเทศอันได้แก่ชาติศาสนาพระมหากษัตริย์และการปกครองระบอบประชาธิปไตยอันมีพระมหากษัตริย์ทรงเป็นประมุขและข้าราชการต้องปฏิบัติหน้าที่อย่างตรงไปตรงมาตามกฎหมายและตามครรลองครองธรรมในฐานะรัฐมนตรีผมยึดมั่นในหลักการนี้และจะทำหน้าที่ให้ดีที่สุดครับ ขอแสดงความนับถือ"นายชัยวุฒิระบุ
***********
วันพุธที่ 26 มกราคม 2565
PM plants tree at Thai Embassy and meets with Thai people and students in Saudi Arabia
PM plants tree at Thai Embassy and meets with Thai people and students in Saudi Arabia
January 25, 2022, at 17.45 hrs (Riyadh local time), Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha paid a visit to Al-Turaif District, located in Al-Dir'iyah north-west of Riyadh, Saudi Arabia, which has been enlisted as UNESCO World Heritage.
Later in the evening, the Prime Minister and delegation visited to the Royal Thai Embassy in Riyadh. He planted a Burma padauk tree in front of the Embassy, and attended dinner reception hosted by Charge D'affaires of the Royal Thai Embassy in Riyadh, Mr. Sathana Kasemsan na Ayutthaya. He also met with Thai students and citizens residing in the Kingdom of Saudi Arabia.
After the dinner reception, the Prime Minister and delegation left Riyadh for Bangkok to arrive in Thailand on January 26, 2022, at 08.40hrs (Thailand time).
วันศุกร์ที่ 10 กันยายน 2564
รมว.ยุติธรรม หารือ ศาล-ป.ป.ส. ถกแนวทางรับมือประมวลกฎหมายยาเสพติดใหม่ เพื่อให้การบังคับใช้ไปทิศทางเดียวกัน ให้ผู้ปฏิบัติทำงานได้ง่าย เน้นยึดทรัพย์ตัดวงจรให้คนกลัวไม่กล้ายุ่งเกี่ยว
รัฐมนตรีว่าการกระทรวงยุติธรรม หารือ ศาล-ป.ป.ส. ถกแนวทางรับมือประมวลกฎหมายยาเสพติดใหม่ เพื่อให้การบังคับใช้ไปทิศทางเดียวกัน ให้ผู้ปฏิบัติทำงานได้ง่าย เน้นยึดทรัพย์ตัดวงจรให้คนกลัวไม่กล้ายุ่งเกี่ยว เล็งเชิญ UNODC ร่วมคุยแนวทางปฏิบัติสากล
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า เมื่อวันที่ 9 ก.ย. ตนได้ประชุมเพื่อพิจารณาแนวทางการปฏิบัติเกี่ยวกับการบังคับใช้ร่างประมวลกฎหมายยาเสพติด ร่วมกับ นายธนวัชร นิติกาญจนา ที่ปรึกษา รมว.ยุติธรรม นายวิชัย ไชยมงคล เลขาธิการ ป.ป.ส. นายสาคร ตั้งวรรณวิบูลย์ ผู้พิพากษาศาลฎีกา นายปกรณ์ ยิ่งวรการ ผู้พิพากษาศาลชั้นต้นประจำสำนักประธานศาลฎีกา นายรุ่งศักดิ์ วงศ์กระสันต์ รองประธานแผนกคดียาเสพติดในศาลอุธรณ์ และหน่วยงานที่เกี่ยวข้อง โดยเป็นการปรึกษาขอความรู้ ให้การบังคับใช้กฎหมายฉบับนี้เดินหน้าไปได้ เพราะตามนโยบายการป้องกันและปราบปรามยาเสพติดของตนนั้น จะเน้นมุ่งเน้นไปยังการสืบสาวหาตัวหัวหน้าผู้สั่งการ และการยึดทรัพย์ทลายเครือข่ายเป็นหลัก ซึ่งกฎหมายฉบับนี้จะมีเรื่องใหม่ๆ เช่น การยึดทรัพย์ตามมูลค่า หรือแวลูเบท ดังนั้นเราต้องหารือกับหน่วยงานต่างๆที่เกี่ยวข้อง คือ ศาล อัยการ ตำรวจ ป.ป.ส.รวมไปถึงกรมสอบสวนคดีพิเศษ(ดีเอสไอ) เพราะเป็นหน่วยงานหลักในการบังคับใช้กฎหมาย
นายสมศักดิ์ กล่าวอีกว่า ทางศาลและอัยการ ขอไปศึกษารายละเอียดของกฎหมาย เพื่อที่จะได้หาวิธีการปฏิบัติที่ง่าย และยังมีข้อกฎหมายบางมาตราที่อาจจะต้องตีความให้ชัดเจน เพื่อให้การบังคับใช้เป็นไปในแนวทางเดียวกัน และชี้แจงต่อผู้ปฏิบัติให้เข้าใจได้ง่าย เช่น การรวบรวมพยานหลักฐานในการดำเนินคดี การยึดทรัพย์ในกรณีที่จับกุมผู้ทำผิดได้และจับไม่ได้ การบังคับใช้กฎหมายย้อนหลังซึ่งต้องมีการชั่งน้ำหนักระหว่างเรื่องสิทธิมนุษยชนกับการปกป้องสังคม นอกจากนี้ทางศาลยุติธรรม ยังได้ขอให้กรมราชทัณฑ์ประสานงานร่วมกันในการสำรวจผู้ต้องขังในคดียาเสพติด เพราะกฎหมายใหม่จะมีการปรับโทษ บางส่วนอาจจะได้รับการปล่อยตัว จึงต้องมีการสำรวจร่วมกันเหมือนกรณีคดีพืชกระท่อม และการประชุมในครั้งต่อไปจะมีการเชิญผูแทนจาก UNODC มาร่วมหารือด้วย เพื่อพูดคุยถึงแนวทางการบังคับใช้กฎหมายยาเสพติดและแนวทางของต่างประเทศว่าเขายึดหลักการอะไรบ้าง เพื่อให้การทำงานของเราเป็นไปตามหลักสากลด้วย
"พวกที่ค้ายาเราจะใช้การบังคับใช้กฎหมายแบบกฎหมายอื่นไม่ได้ เพราะถือเป็นการฆ่าคนทางอ้อมและเป็นสิ่งที่ทำลายสังคมและประเทศ ดังนั้นเราต้องทำให้เขาหวาดกลัวไม่กล้าที่จะทำผิด ซึ่งหากเราจะเน้นไปที่การยึดทรัพย์ตัดวงจร เราต้องทำให้การยึดทรัพย์ทำได้ง่าย ตนเชื่อว่าหากเรายึดทรัพย์เครือข่ายได้หมด คนก็จะไม่กล้าขาย เพราะค้ายาเสพติดไม่ใช่แค่ติดคุก แต่จะถูกยึดทรัพย์จนหมดตัว ดังนั้นเราจึงต้องช่วยกันคิด ว่าแนวทางใดที่จะทำให้การปฏิบัติทำได้ง่าย เพราะถ้าหากเรายังทำแบบเดิมเหมือนเมื่อก่อน ปีหนึ่งๆยึดได้ไม่เท่าไรและยาเสพติดก็ไม่ลดลงเลย"นายสมศักดิ์ กล่าว
/////
วันพุธที่ 6 ตุลาคม 2564
สธ.เผยยาโมลนูพิราเวียร์รักษาโควิดอาการเล็กน้อย-ปานกลางได้ผลดี
กระทรวงสาธารณสุขเผย "ยาโมลนูพิราเวียร์" รักษาโควิด 19 อาการเล็กน้อยถึงปานกลางได้ผลดี ช่วยลดการนอนโรงพยาบาลและป้องกันการเสียชีวิต เมื่อได้รับยาภายใน 5 วัน เชิญผู้เชี่ยวชาญพิจารณาข้อมูลและแนวทางการใช้ คาดนำเข้ามาใช้ได้สิ้นปีนี้
กระทรวงสาธารณสุขเผย "ยาโมลนูพิราเวียร์" รักษาโควิด 19 อาการเล็กน้อยถึงปานกลางได้ผลดี ช่วยลดการนอนโรงพยาบาลและป้องกันการเสียชีวิต เมื่อได้รับยาภายใน 5 วัน เชิญผู้เชี่ยวชาญพิจารณาข้อมูลและแนวทางการใช้คาดนำเข้ามาใช้ได้สิ้นปีนี้ พร้อมเตรียมศึกษาใช้เพื่อป้องกันหลังสัมผัสผู้ติดเชื้อ
วันนี้ (6 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ แถลงข่าวความคืบหน้ายาต้านไวรัสโควิด 19"ยาโมลนูพิเวียร์" ว่า ยาโมลนูพิราเวียร์เป็นยาต้านไวรัส มีกลไกออกฤทธิ์ยับยั้งการแบ่งตัวของเชื้อไวรัสโควิด 19 ได้เกือบทุกสายพันธุ์ที่มีอยู่ในปัจจุบัน ทั้งสายพันธุ์ดั้งเดิม เดลตา แกมมา หรือมิว ทั้งนี้ จากการศึกษาวิจัยแบบ MOVE-IN Trial ในผู้ป่วยอาการหนักพบว่าไม่ได้ผล แต่การศึกษาแบบ MOVE-OUT Trial ในผู้ป่วยอาการเล็กน้อยถึงปานกลางที่ไม่ได้รับวัคซีน และมีปัจจัยเสี่ยงต่อการเกิดอาการรุนแรงอย่างน้อย 1 ปัจจัย ได้แก่ ภาวะอ้วน อายุมากกว่า 60 ปี เบาหวาน โรคหัวใจ และโรคมะเร็ง โดยให้ยาภายใน 5 วันตั้งแต่เริ่มมีอาการ พบว่าได้ผลดี
"จากการศึกษาผู้ป่วยในระยะที่ 3 จำนวน 775 ราย แบ่งเป็นกลุ่มได้รับยาโมลนูพิราเวียร์ 385 ราย ขนาด 800 มิลลิกรัม วันละ 2 เวลาเช้าและเย็น เป็นเวลา 5 วัน และกลุ่มได้ยาหลอก 377 ราย พบว่า ผู้ป่วยที่ได้รับยาโมลนูพิราเวียร์ลดความเสี่ยงนอนโรงพยาบาลลงร้อยละ 50 และไม่มีผู้เสียชีวิต แต่การศึกษายังไม่ครอบคลุมถึงกลุ่มหญิงตั้งครรภ์และในเด็ก" นายแพทย์สมศักดิ์กล่าว
นายแพทย์สมศักดิ์กล่าวต่อว่า การนำเข้ามาใช้ในประเทศไทยนั้น ต้องรอบริษัทผู้ผลิตขึ้นทะเบียนใช้ในกรณีฉุกเฉินกับ อย.สหรัฐฯ ก่อน แล้วจึงมาขึ้นทะเบียนกับ อย.ประเทศไทย คาดว่าจะนำเข้ามาได้จริงในช่วงธันวาคม 2564 - มกราคม 2565 โดยบริษัทคิดราคาตามลักษณะรายได้ของแต่ละประเทศ ซึ่งประเทศไทยอยู่ในกลุ่มประเทศรายได้ปานกลางก็จะซื้อได้ในราคาถูกกว่าประเทศรายได้สูง สำหรับการนำมาใช้ขณะนี้ได้เชิญผู้เชี่ยวชาญมาร่วมพิจารณาข้อมูลยาโมลนูพิราเวียร์ว่าจะนำมาใช้แทนยาฟาวิพิราเวียร์ หรือใช้ควบคู่หรือใช้ร่วมกันเป็นสูตรคอกเทล นอกจากนี้ ยังมีโครงการ MOVE-AHEAD หรือการศึกษายาโมลนูพิราเวียร์ในการป้องกันการติดเชื้อในผู้ที่สัมผัสกับผู้ติดเชื้อหรือผู้ป่วยโควิดแล้ว เป็นลักษณะของยา PEP ที่รับประทานเพื่อป้องกันโดยจะศึกษาในประเทศไทยในโรงพยาบาล 5 แห่ง ซึ่งมีโรงพยาบาลราชวิถีร่วมด้วย อยู่ระหว่างขออนุมัติคณะกรรมการจริยธรรมการวิจัยในคน คาดว่าจะทำการศึกษาได้ในเดือนธันวาคมนี้
*********************************** 6 ตุลาคม 2564
วันอังคารที่ 13 กรกฎาคม 2564
รมว.พม. แถลงข่าวเปิด ศูนย์ ซ่อม สร้าง สุข ศูนย์กลางบริการซ่อมแซมเครื่องช่วยความพิการครบวงจรแห่งแรกของจังหวัดพิษณุโลก
รมว.พม. แถลงข่าวเปิด ศูนย์ ซ่อม สร้าง สุข ศูนย์กลางบริการซ่อมแซมเครื่องช่วยความพิการครบวงจรแห่งแรกของจังหวัดพิษณุโลก
วันที่10ก.ค.64เวลา13.00น. ที่วิทยาลัยเทคนิคพิษณุโลกนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)และนายสุชาติ ชาติวรรณ ผู้อำนวยการวิทยาลัยเทคนิคพิษณุโลก ร่วมแถลงข่าวการเปิดให้บริการ ศูนย์ ซ่อม สร้าง สุข จังหวัดพิษณุโลก ภายใต้การบูรณาการความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยสำนักงานพัฒนาสังคมและความมั่นคงของมนุษย์จังหวัดพิษณุโลก วิทยาลัยเทคนิคพิษณุโลก องค์การบริหารส่วนจังหวัดพิษณุโลก และสำนักงานสาธารณสุขจังหวัดพิษณุโลก เพื่อเป็นศูนย์กลางการให้บริการซ่อมแซมกายอุปกรณ์หรือเครื่องช่วยความพิการแบบครบวงจรแห่งแรกของจังหวัดพิษณุโลก อีกทั้งเป็นศูนย์การฝึกทักษะการซ่อมแซมกายอุปกรณ์หรือเครื่องช่วยความพิการให้กับกลุ่มเปราะบางและประชาชนทั่วไป เพื่อส่งเสริมอาชีพใหม่และสร้างสร้างรายได้ที่มั่นคง
นายจุติกล่าวว่า รัฐบาลโดย พลเอก ประยุทธ์ จันทร์โอชา นายกรัฐมนตรี ได้ขับเคลื่อนนโยบายการแก้ไขปัญหาความเดือดร้อน เพื่อยกระดับคุณภาพชีวิตความเป็นอยู่ของประชาชน อีกทั้งเร่งฟื้นฟูเศรษฐกิจและสังคมที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)สำหรับครัวเรือนกลุ่มเปราะบาง อาทิ ครัวเรือนที่มีรายได้น้อย ครัวเรือนยากจนที่มีเด็กเล็ก แม่เลี้ยงเดี่ยว ผู้สูงอายุ คนพิการ รวมถึงผู้ที่มีปัญหาด้านที่อยู่อาศัย ขาดรายได้ใช้จ่ายในการครองชีพ นับเป็นกลุ่มเสี่ยงสูงที่ได้รับผลกระทบโดยตรงจากสถานการณ์ดังกล่าว ทั้งนี้ กระทรวง พม. โดยสำนักงานพัฒนาสังคมและความมั่นคงของมนุษย์จังหวัดพิษณุโลก จึงได้บูรณาการความร่วมมือกับหน่วยงานที่เกี่ยวข้องในพื้นที่ เพื่อขับเคลื่อน ศูนย์ ซ่อม สร้าง สุข จังหวัดพิษณุโลก ตามนโยบายของกระทรวง พม. ที่มอบหมายให้หน่วยงานในพื้นที่ทุกจังหวัดทั่วประเทศเร่งดำเนินการให้ความช่วยเหลือครัวเรือนกลุ่มเปราะบางอย่างเร่งด่วน ภายใต้แนวคิด สร้างอาชีพ สร้างรายได้ ให้แก่ชุมชน หลังภัยโควิด -19ด้วยกิจกรรมที่มุ่งส่งเสริมอาชีพใหม่และสร้างรายได้ที่มั่นคง
นายจุติกล่าวเพิ่มเติมว่า ปัจจุบัน จังหวัดพิษณุโลก มีประชาชนที่ถูกเลิกจ้างและว่างงาน จำนวนทั้งสิ้น15,970คน และมีคนพิการที่มีบัตรประจำตัวคนพิการ ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ.2550จำนวนทั้งสิ้น31,131คน ประกอบด้วยคนพิการทางการเคลื่อนไหวหรือร่างกาย จำนวน18,660คน คิดเป็นร้อยละ60ซึ่งมีความจำเป็นพิเศษที่ต้องใช้กายอุปกรณ์หรือเครื่องช่วยความพิการ เพื่อให้สามารถประกอบกิจวัตรประจำวัน เดินทางออกสู่สังคม และประกอบอาชีพได้ เมื่อกายอุปกรณ์หรือเครื่องช่วยความพิการเกิดการชำรุด ทำให้จำเป็นต้องได้รับการซ่อมแซมให้สามารถใช้งานได้ตามปกติ แต่ส่วนใหญ่ไม่สามารถหาสถานที่ซ่อมแซมได้ จึงต้องปล่อยทิ้งอย่างน่าเสียดาย ดังนั้น ศูนย์ ซ่อม สร้าง สุข จังหวัดพิษณุโลก จะเข้ามาช่วยให้บริการซ่อมแซมกายอุปกรณ์หรือเครื่องช่วยความพิการให้แก่คนพิการ รวมทั้งผู้สูงอายุ อีกทั้งเป็นศูนย์ฝึกทักษะอาชีพการซ่อมแซมให้กับกลุ่มเปราะบางและประชาชนทั่วไป ก่อให้เกิดการส่งเสริมอาชีพใหม่และสร้างรายได้ที่มั่นคง ส่งผลต่อการยกระดับคุณภาพชีวิตที่ดีอย่างมั่นคงต่อไป
วันอังคารที่ 24 พฤษภาคม 2565
บสย. ผนึก บองมาร์เช่ ผุดแคมเปญ “หมอหนี้ บสย. พบ SMEs”
บสย. บุกตลาดลงพื้นที่ค้าขายเร่งฟื้นไข้ SMEs รับเศรษฐกิจฟื้นตัว ผนึก ตลาดบองมาร์เช่ ผุดแคมเปญ “หมอหนี้ บสย. พบ SMEs” ส่งทีมผู้เชี่ยวชาญ บสย. F.A. Center สร้างเครือข่ายรายย่อย 400 ร้านค้า ปรึกษาฟรี ตีโจทย์แก้หนี้ ปรับโครงสร้างธุรกิจ ขอสินเชื่อ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. ได้จัดกิจกรรมเชิงรุก ลงพื้นที่สร้างการรับรู้ ศูนย์ที่ปรึกษาทางการเงิน SMEs (บสย. F.A. Center) ผนึกตลาดบองมาร์เช่ เปิดแคมเปญ “หมอหนี้ บสย. พบ SMEs ” สร้างเครือข่ายผู้ประกอบการร้านค้าย่อยกว่า 400 ร้านค้า เติมความรู้ทางการเงินร้านค้าเครือข่ายที่กำลังฟื้นไข้ หลังจากสถานการณ์ Covid -19 เริ่มคลี่คลายและประเทศไทยกำลังเข้าสู่ระยะการฟื้นตัวทางเศรษฐกิจ
แคมเปญ “หมอหนี้ บสย. พบ SMEs” เป็นกิจกรรมสร้างการรับรู้ “ศูนย์ที่ปรึกษาทางการเงิน SMEs” (บสย. F.A. Center) แก่ร้านค้าที่เปิดให้บริการในตลาดบองมาร์เช่ โดยมีคณะผู้บริหารระดับสูง บสย. ที่ปรึกษาตลาดบองมาร์เช่ และทีมผู้เชี่ยวชาญทางการเงินของ บสย. F.A. Center ร่วมลงพื้นที่ พร้อมเป็นพี่เลี้ยงทางการเงิน โดย บสย. ได้เตรียมลงพื้นที่ตลาดอื่นๆ ในเขตกรุงเทพฯ ต่อเนื่องจนถึงสิ้นปี
“ศูนย์ที่ปรึกษาทางการเงิน SMEs หรือ บสย. F.A. Center” เกิดจากแนวนโยบายที่กระทรวงการคลังต้องการให้ บสย. ขยายบทบาทให้ความช่วยเหลือผู้ประกอบการ SMEs เป็นที่ปรึกษาทางการเงินให้กับผู้ประกอบการ โดยมอบหมายให้ บสย. เป็นด่านหน้าในการช่วยเหลือ SMEs โดยนำ Model ศูนย์ให้บริการแบบญี่ปุ่น โดยให้ผู้เชี่ยวชาญที่เกษียณอายุมาให้คำปรึกษากับ SMEs ซึ่งยังไม่เคยมีหน่วยงานใดทำมาก่อน โดยได้รับการสนับสนุนจากหน่วยงานพันธมิตร อาทิ สภาหอการค้าแห่งประเทศไทย สภาอุตสาหกรรมแห่งประเทศไทย สมาพันธ์เอสเอ็มอีไทย และสมาคมต่างๆ ร่วมกันแก้ไขปัญหา โดยยังได้ร่วมกับ ธนาคารแห่งประเทศไทย จัดตั้งโครงการหมอหนี้เพื่อประชาชน เพื่อให้คำแนะนำ ความรู้ และข้อมูลที่เป็นประโยชน์ต่อการแก้ไขปัญหาหนี้ครบวงจร ผ่านศูนย์ที่ปรึกษาทางการเงิน บสย. F.A. Center
สำหรับผลดำเนินงาน บสย. F.A. Center ในปี 2564 ประสบความสำเร็จเกินคาด โดยมีผู้ประกอบการ SMEs และผู้สนใจเข้าลงทะเบียนรวมทั้งสิ้น 7,955 ราย ประกอบด้วย ผู้เข้ารับเพื่อขอรับคำปรึกษาธุรกิจ การเงิน การจัดทำบัญชี การปรับโครงสร้างกิจการ การแก้หนี้ จากทีมผู้เชี่ยวชาญทางการเงิน จำนวน 1,775 ราย ผู้ลงทะเบียนเข้ารับการอบรมหลักสูตรธุรกิจต่างๆ จำนวน 4,832 ราย โดยผู้เข้ารับคำปรึกษาและร่วมอบรมหลักสูตรต่างๆ มีความต้องการสินเชื่อรวมกว่า 10,792 ล้านบาท
สนใจลงทะเบียนขอรับคำปรึกษากับศูนย์ที่ปรึกษาทางการเงิน SMEs (บสย. F.A. Center) ได้ฟรีโดยไม่เสียค่าใช้จ่ายได้ตาม Link ลงทะเบียน https://bit.ly/3fIXpHZ หรือ Scan QR Code เพื่อลงทะเบียน
วันอังคารที่ 19 ตุลาคม 2564
เสี่ยเฮ้ง ดัน โครงการช่วย SMEs ผ่านครม. ทุ่ม 3 หมื่น 7 พันล้าน อุดหนุนค่าจ้าง หัวละ 3,000
ครม. เห็นชอบ โครงการส่งเสริมและรักษาระดับการจ้างงานในธุรกิจ SMEs สถานประกอบการเริ่มลงทะเบียนร่วมโครงการฯ 20 ต.ค. 64 ที่เว็บไซต์ “ส่งเสริมการจ้างงานเอสเอ็มอี.doe.go.th”
วันที่ 19 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า คณะรัฐมนตรีมีมติเห็นชอบโครงการส่งเสริมและรักษาระดับการจ้างงานในธุรกิจ SMEs ตามที่กระทรวงแรงงานเสนอ โดยรัฐบาลจะจ่ายเงินอุดหนุนให้แก่นายจ้างเพื่อรักษาการจ้างงานในอัตรา 3,000 บาทต่อลูกจ้างสัญชาติไทย 1 คนต่อเดือน เป็นระยะเวลา 3 เดือน ในเดือนพฤศจิกายน 2564 -มกราคม 2565 แก่ผู้เข้าร่วมโครงการฯที่เป็นนายจ้างภาคเอกชนที่อยู่ในระบบประกันสังคม (ฐานข้อมูลประกันสังคม ม.33 สถานะ Active) ที่มีลูกจ้างรวมทุกสาขาไม่เกิน 200 คน ณ วันที่ 16 ตุลาคม 2564 โดยที่นายจ้างจะต้องรักษาระดับการจ้างงานไม่ต่ำกว่าร้อยละ 95 ในระหว่างเข้าร่วมโครงการฯ หากไม่สามารถรักษาระดับการจ้างงานให้ไม่ต่ำกว่าร้อยละ 95 จะไม่ได้รับเงินอุดหนุนในเดือนนั้น และกรณีนายจ้างมีการจ้างงานเพิ่มขึ้นจากยอดการจ้างงาน ณ วันที่ 16 พฤศจิกายน 2564 จะได้รับเงินอุดหนุนเพิ่มตามจำนวนการจ้างงานจริงไม่เกินร้อยละ 5 ทั้งนี้นายจ้างจะต้องจ่ายค่าจ้างไม่ต่ำกว่าอัตราค่าจ้างขั้นต่ำของแต่ละจังหวัดตามประกาศคณะกรรมการค่าจ้างฯ
“ธุรกิจในกลุ่ม SMEs คือ กระดูกสันหลังของการจ้างงานในประเทศไทย โดยกว่าร้อยละ 88.88 คือ "การจ้างงานคนไทย" พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน เห็นถึงความจำเป็นที่ประเทศไทยจะต้องมีนโยบายรักษาระดับการจ้างงานและส่งเสริมการจ้างงานใหม่ จึงมอบหมายกระทรวงแรงงานดำเนินโครงการส่งเสริมและรักษาระดับการจ้างงานในธุรกิจ SMEs เพื่อลดปัญหาการว่างงาน โดยให้นายจ้างรักษาระดับการจ้างงานเพื่อช่วยเหลือลูกจ้างสัญชาติไทยในธุรกิจ SMEs ไม่ให้ถูกเลิกจ้าง ได้มีงานทำ มีรายได้ต่อเนื่อง และได้รับโอกาสในการจ้างงานเพิ่มขึ้น อีกทั้งเพื่อเสริมสภาพคล่อง ฟื้นฟูกิจการสร้างความแข็งแรงในธุรกิจ SMEs ให้ดำเนินกิจการได้ต่อเนื่อง ซึ่งโครงการฯนี้จะช่วยเหลือผู้ประกอบการในการส่งเสริมและรักษาการจ้างงาน ตลอดจนสร้างความแข็งแรงให้แก่สถานประกอบการขนาดเล็ก-กลางได้ถึง 394,621 แห่ง อุดหนุนค่าจ้างผู้ประกันตนสัญชาติไทยได้ 4,034,590 คน เป็นเงิน 36,311,310,000 บาท ส่งเสริมการจ้างงานใหม่ ในเดือนที่ 2 และ 3 สูงสุด 201,730 ราย เป็นเงิน 1,210,380,000 บาท รวมงบประมาณที่จะช่วยเหลือธุรกิจ SMEs ทั้งสิ้น 37,521,690,000 บาท” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สำหรับนายจ้าง/สถานประกอบการที่ต้องการร่วมโครงการฯ สามารถลงทะเบียนผ่านระบบออนไลน์ ได้ที่เว็บไซต์ ส่งเสริมการจ้างงานเอสเอ็มอี.doe.go.th ตั้งแต่วันที่ 20 ตุลาคม - 20 พฤศจิกายน 2564 พร้อมแนบเอกสาร ดังนี้ 1.สำเนาสมุดบัญชีธนาคาร 2.กรณีมอบอำนาจแนบหนังสือมอบอำนาจ/สำเนาบัตรประจำตัวประชาชนผู้มอบและผู้รับมอบอำนาจ เจ้าหน้าที่จะแจ้งผลการอนุมัติเข้าร่วมโครงการที่เว็บไซต์ดังกล่าวภายใน 5 วันทำการนับจากวันที่ลงทะเบียน
ทั้งนี้ ผู้สนใจที่ต้องการสอบถามข้อมูลเพิ่มเติมสามารถติดต่อได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694” อธิบดีกรมการจัดหางาน กล่าว
วันอังคารที่ 7 มิถุนายน 2565
กรมการขนส่งทางบก แนะนำผู้ใช้รถใช้ถนนเพิ่มความระมัดระวังในการขับขี่ขณะฝนตก
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ช่วงเดือนพฤษภาคมเป็นเดือนที่ประเทศไทยเริ่มเข้าสู่ฤดูฝน ซึ่งการขับรถในช่วงฝนตก มีความเสี่ยงที่จะเกิดอุบัติเหตุจากการใช้รถใช้ถนนมากกว่าปกติ เนื่องจากสภาพถนนเปียกลื่นและอาจมีน้ำท่วมขัง ทำให้ประสิทธิภาพในการทรงตัวและยึดเกาะถนนของรถลดลง รวมถึงทัศนวิสัยในการมองเห็นเส้นทางไม่ชัดเจน ดังนั้น เพื่อป้องกันและลดความเสี่ยงจากอุบัติเหตุที่อาจจะเกิดขึ้นบนท้องถนนในช่วงหน้าฝน กรมการขนส่งทางบกแนะนำให้ผู้ขับขี่รถเพิ่มความระมัดระวังในการขับขี่ขณะฝนตก และหมั่นตรวจสอบความพร้อมของรถอย่างสม่ำเสมอ โดยเฉพาะที่ปัดน้ำฝน สภาพยางปัดน้ำฝนต้องสามารถรีดน้ำบนกระจกได้ดี เพื่อทัศนวิสัยในการมองเห็นที่ชัดเจนขณะขับรถในช่วงฝนตก สภาพยางต้องมีสภาพดี ไม่มีรอยฉีกขาด บวม ดอกยางต้องไม่สึกหรอ มีความลึกพอที่จะสามารถยึดเกาะถนนและรีดน้ำได้เป็นอย่างดี เมื่อต้องขับรถขณะฝนตกและถนนเปียกลื่น หากยางรถเสื่อมสมรรถภาพมีโอกาสเสี่ยงที่จะเกิดอุบัติเหตุได้ รวมทั้งตรวจเช็กระบบเบรก ซึ่งต้องสามารถหยุดรถได้ในระยะทางที่ปลอดภัย หากมีเสียงดังขณะเหยียบเบรก รถมีอาการปัด เหยียบแป้นเบรกไม่ลง หรือมีสัญลักษณ์ไฟระบบเบรกค้างบนหน้าปัด ควรนำรถเข้าตรวจสอบระบบเบรกเพื่อความปลอดภัย และเช็กระบบไฟรถยนต์ โดยต้องมีแสงไฟส่องสว่างทุกดวงและสามารถให้แสงสัญญาณได้ ซึ่งจะช่วยเพิ่มความปลอดภัยในการเดินทางและลดความเสี่ยงต่อการเกิดอุบัติเหตุทางถนนในช่วงฝนตก
รองอธิบดีกรมการขนส่งทางบก กล่าวเพิ่มเติมว่า นอกจากตรวจสอบความพร้อมของรถอย่างสม่ำเสมอแล้ว การขับขี่ขณะฝนตกผู้ขับขี่ต้องใช้ความเร็วให้เหมาะสมกับทัศนวิสัยการมองเห็น และต้องหมั่นสังเกตสภาพถนนให้มากขึ้น เพราะเมื่อฝนตกหนักนอกจากถนนเปียกลื่นแล้ว ยังอาจมีน้ำขังบนพื้นผิวจราจร หากรถขับด้วยความเร็วสูง เมื่อยางปะทะกับน้ำที่ขังบนพื้นผิวจราจร อาจทำให้รถเกิดอาการเหินน้ำ ไม่ยึดเกาะถนน จนไม่สามารถควบคุมรถได้ ซึ่งเป็นสาเหตุให้เกิดอุบัติเหตุที่รุนแรงได้ ควรเปิดที่ปัดน้ำฝนโดยปรับระดับความเร็วตามปริมาณของฝนที่ตกลงมาเว้นระยะห่างจากรถคันหน้ามากกว่าปกติ เพื่อให้มีระยะเบรกมากขึ้น เปิดไฟหน้ารถทันทีเมื่อฝนตกหนัก เพื่อให้รถคันอื่นมองเห็นได้ชัดเจน หากมีความจำเป็นต้องขับขี่บริเวณที่น้ำท่วมขังให้สังเกตระดับความลึกจากรถ คันหน้าหรือขอบฟุตพาทข้างทาง และสำหรับรถจักรยานยนต์หากฝนตกหนักควรหาที่จอดรถที่เหมาะสม และปลอดภัย และรอจนฝนเบาลงก่อนจึงเดินทางต่อกรณีที่เกิดเหตุฉุกเฉินรถเสีย ประสบอุบัติเหตุ จำเป็นต้องจอดข้างทาง พยายามเคลื่อนรถให้พ้นทางเดินรถ ถ้าจำเป็นต้องจอดในทางเดินรถ ควรจอดในลักษณะที่ไม่กีดขวางการจราจร จอดรถให้ชิดไหล่ทางมากที่สุด เปิดสัญญาณไฟฉุกเฉิน หรือเปิดไฟเหลืองกะพริบ เพื่อเตือนให้ผู้ขับขี่รถคันอื่นมองเห็นได้ชัดเจน ซึ่งจะช่วยป้องกันไม่ให้เกิดอุบัติเหตุ
วันจันทร์ที่ 6 กันยายน 2564
ประกาศ ขสมก. ประจำวันที่ 6 กันยายน 2564​ พบพนักงานติดเชื้อไวรัส COVID-19 จำนวน​ 12 ราย
ประกาศ ขสมก. ประจำวันที่ 6 กันยายน 2564​ พบพนักงานติดเชื้อไวรัส COVID-19 จำนวน​ 12 ราย
1) พนักงานขับรถโดยสารธรรมดา สาย 205 เพศชาย อายุ 25 ปี
2) พนักงานเก็บค่าโดยสารรถปรับอากาศ สาย 514 เพศหญิง อายุ 55 ปี
3) พนักงานขับรถโดยสารปรับอากาศ สาย 166 เพศชาย อายุ 46 ปี
4) พนักงานเติมน้ำมันรถโดยสาร อู่คลองเตย เพศหญิง อายุ 60 ปี
5) พนักงานขับรถโดยสารธรรมดา สาย 24 เพศชาย อายุ 39 ปี
6) พนักงานขับรถโดยสารปรับอากาศ สาย 84 เพศชาย อายุ 59 ปี
7) พนักงานเก็บค่าโดยสารรถปรับอากาศ สาย 21 เพศชาย อายุ 25 ปี
8) พนักงานเก็บค่าโดยสารรถปรับอากาศ สาย 166 เพศหญิง อายุ 44 ปี
9) พนักงานขับรถโดยสารธรรมดา สาย 71 เพศหญิง อายุ 23 ปี
10) พนักงานเก็บค่าโดยสารรถธรรมดา สาย 59 เพศชาย อายุ 31 ปี
11) พนักงานเก็บค่าโดยสารรถธรรมดา สาย 77 เพศหญิง อายุ 31 ปี
12) พนักงานเก็บค่าโดยสารรถธรรมดา สาย 93 เพศหญิง อายุ 45 ปี
วันพุธที่ 6 เมษายน 2565
รัฐมนตรีฯ สุริยะ ร่วมหารือกับ บมจ.อมตะ คอร์ปอเรชัน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมหารือกับ บมจ.อมตะ คอร์ปอเรชัน
รัฐมนตรีฯ สุริยะ ร่วมหารือกับ บมจ.อมตะ คอร์ปอเรชัน
วันนี้ ( 5 เมษายน 2565 ) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายวิกรม กรมดิษฐ์ ประธานกรรมการ บริษัท อมตะ คอร์ปอเรชัน จำกัด (มหาชน) พร้อมด้วยนายหวัง ลี่ผิง อัครราชทูตที่ปรึกษาฝ่านเศรษฐกิจและพาณิชย์ ประจำสถานเอกอัครราชทูตสาธารณรัฐประชาชนจีน ประจำประเทศไทย และคณะเข้าพบ เพื่อรายงานผลการดำเนินการของบริษัทฯ ด้านความร่วมมือกับองค์การส่งเสริมการค้าระหว่างประเทศแห่งสาธารณรัฐประชาชนจีน (CCPIT) ทั้งด้านการค้า การลงทุน การยกระดับนวัตกรรม ด้านสิ่งแวดล้อม และเทคโนโลยีอย่างยั่งยืน และหารือเกี่ยวกับโครงการสถาบันอาชีวศึกษาจีน เพื่อเป็นสถาบันแลกเปลี่ยนองค์ความรู้ด้านเทคโนโลยีระดับสูง โดยมีสถาบันไทย-เยอรมัน เป็นสถาบันต้นแบบ โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และผู้บริหารกระทรวงอุตสาหกรรมเข้าร่วมหารือด้วย ณ ห้องประชุม 1 ชั้น 2 อาคาร สปอ.
วันพุธที่ 16 มีนาคม 2565
Cabinet approves extension of stay in Thailand for migrant workers under MOU
Cabinet approves extension of stay in Thailand for migrant workers under MOU
March 15, 2022, Government Spokesperson Thanakorn Wangboonkongchana disclosed that the cabinet approved in principle the draft Interior Ministerial on exemption of prohibition against aliens’ entry into the Kingdom as a special case for migrant workers of Cambodian Laos and Myanmar nationalities on a memorandum of understanding (MoU) under the 2019 Agreement. This is to allowmigrant workers from Cambodia, Laos, and Myanmar who entered Thailand on a memorandum of understanding (MoU) under the 2019 Agreement to extend their stay in the country for another 6 months to sort out their employment status and work permits, which may be extended up to 2 years.
These migrant workers, whose 4-year employment term will end this year (January 1 and December 31, 2022) will be able to apply for work permit or extension of work permit or temporary stay for not more than 2 years without having to leave the country. The extension is approved to solve the problem of workers’ reentry into the country, control the spread of COVID-19 pandemic, and to help businesses that rely on migrant workers to be able to operate, thereby, propelling and revitalizing national economic system.
At present, there are 106,580 on a memorandum of understanding (MoU) under the 2019 Agreement (26,840 from Cambodia, 25,504 from Lao PDR, and 54,236 from Myanmar).
วันอาทิตย์ที่ 19 มิถุนายน 2565
​โฆษกรัฐบาลเผย นายกฯ ยินดี EEC ขยายความร่วมมือผู้นำภาคเอกชนต่างประเทศ ยกระดับเทคโนโลยีและนวัตกรรม
​โฆษกรัฐบาลเผย นายกฯ ยินดี EEC ขยายความร่วมมือผู้นำภาคเอกชนต่างประเทศ ยกระดับเทคโนโลยีและนวัตกรรม มุ่งสู่อุตสาหกรรมอัจฉริยะ พัฒนาคุณภาพชีวิตให้ประชาชนอย่างยั่งยืน
วันนี้ 19 มิ.ย. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับความร่วมมือของสำนักงานคณะกรรมการนโยบายเขตพัฒนาพิเศษภาคตะวันออก (สกพอ.) กับภาคเอกชนชั้นนำจากต่างประเทศ เพื่อร่วมเพิ่มขีดความสามารถในการแข่งขันของประเทศให้เติบโตอย่างมั่นคง มั่งคั่ง และยั่งยืน
โฆษกประจำสำนักนายกรัฐมนตรี กล่าวว่า ในช่วงที่ผ่านมา พื้นที่โครงการพัฒนาระเบียงเศรษฐกิจพิเศษภาคตะวันออก (Eastern Economic Corridor : EEC) ได้รับความสนใจจากภาคเอกชนชั้นนำต่างประเทศเป็นจำนวนมาก โดยล่าสุด ผู้นำเอกชนจากสวิตเซอร์แลนด์ และเกาหลีใต้ กระชับความร่วมมือเพื่อพัฒนาทักษะบุคลากรในพื้นที่ EEC ด้านการแพทย์ และการพัฒนานิคมอุตสาหกรรมสู่นิคมอุตสาหกรรมอัจฉริยะ
โดยผู้นำเอกชนสวิตเซอร์แลนด์ บริษัท เอบีบี ออโตเมชั่น จํากัด (ประเทศไทย) บริษัท เอบีบี อิเล็คทริฟิเคชั่น (ประเทศไทย) จำกัด (ABB) บริษัท โรช ไทยแลนด์ (Roche) และคณะแพทยศาสตร์ ศิริราชพยาบาล มหาวิทยาลัยมหิดล ได้ร่วมลงนามบันทึกข้อตกลงความร่วมมือเพื่อผลักดันการพัฒนาเทคโนโลยีและบุคลากรให้มีประสิทธิภาพมากยิ่งขึ้น ซึ่งผลจากความร่วมมือดังกล่าวจะช่วยผลักดันและส่งเสริมการใช้เทคโนโลยี และเป็นอีกหนึ่งช่องทางในการขับเคลื่อนการใช้ประโยชน์จากเทคโนโลยีดิจิทัล 5G ซึ่งเป็นหัวใจสำคัญในการผลักดันให้ประเทศไทยเดินหน้าไปสู่ยุคอุตสาหกรรม 4.0 อย่างมีศักยภาพมากขึ้น
ด้านภาคเอกชนเกาหลีใต้ บริษัท Korea Land and Housing Corporation ได้ร่วมกับการนิคมอุตสาหกรรมแห่งประเทศไทย (กนอ.) ลงนามบันทึกข้อตกลงความร่วมมือการพัฒนานิคมอุตสาหกรรมอัจฉริยะ (Smart Industrial Estate) ยกระดับนิคมอุตสาหกรรมสู่การเป็นเมืองอุตสาหกรรมเชิงนิเวศ ส่งเสริมให้เกิดการบริหารจัดการทรัพยากรอย่างมีประสิทธิภาพ ลดการเกิดของเสีย ลดการปล่อยก๊าซเรือนกระจก มุ่งสู่เป้าหมายความเป็นกลางทางคาร์บอน (Carbon Neutrality) ขับเคลื่อนให้เกิดการพัฒนาอย่างยั่งยืน ทั้งด้านเศรษฐกิจ สังคม และสิ่งแวดล้อม
“นายกรัฐมนตรีเชื่อมั่นว่ารัฐบาลได้วางโครงสร้างพื้นฐาน และความพร้อมไว้ให้กับ EEC ทั้งทางสถานที่ และข้อกำหนด เพื่อรองรับความร่วมมือด้านการค้า การลงทุนที่จะเกิดขึ้น ความร่วมมือที่ผ่านมาเป็นก้าวสำคัญในการต่อยอดความสัมพันธ์ และเป็นอีกหนึ่งโอกาสสำคัญในการขยายช่องทางดึงดูดนักลงทุนชั้นนำจากต่างประเทศให้ร่วมลงทุนในพื้นที่ EEC มากขึ้น ซึ่งไทยยินดีที่จะสนับสนุน ความร่วมมือ และการค้าการลงทุนเพิ่มขึ้นในพื้นที่ เพื่อต่อยอดความรู้ การพัฒนาด้านเทคโนโลยีและนวัตกรรมต่าง ๆ รวมถึงสนับสนุนด้านการศึกษาวิจัยและการพัฒนาความรู้ด้านนวัตกรรม ร่วมกันพัฒนาคน พัฒนาเทคโนโลยี หวังวางรากฐานด้านสาธารณูปโภคและพัฒนาคุณภาพชีวิตให้แก่ประชาชนในอนาคตอย่างยั่งยืน” นายธนกรฯ กล่าว
วันอังคารที่ 24 พฤษภาคม 2565
สุดปัง! ปีนี้มีนักท่องเที่ยวเข้าไทยแล้วกว่า 1 ล้านคน ทำรายได้เพิ่ม 1,424% รัฐดันนโยบาย “Visit Thailand Year 2022 - 2023” ต่อเนื่อง
.....
หลังรัฐบาลได้ประกาศเปิดประเทศอย่างเต็มรูปแบบเพื่อส่งเสริมการท่องเที่ยว กระตุ้นเศรษฐกิจ พบว่า ในช่วงเดือน ม.ค. – 22 พ.ค. 65 มีนักท่องเที่ยวเดินทางเข้าไทยแล้ว 1,016,103 ล้านคน เพิ่มขึ้นกว่าในช่วงเดียวกันของปี 64 ถึง 2,368% สร้างรายได้เพิ่มขึ้น 1,424% และคาดว่าในปี 65 นี้ อุตสาหกรรมการท่องเที่ยวไทยจะมีรายได้ในไม่ต่ำกว่า 1.3 - 1.8 ล้านล้านบาท
.
ซึ่งเป็นไปตามนโยบาย “ปีส่งเสริมท่องเที่ยวไทย 2565 - 2566 (Visit Thailand Year 2022 - 2023)” ที่รัฐบาลตั้งเป้าว่า ในไตรมาส 2 - 3 ของปี 65 จะกระตุ้นยอดนักท่องเที่ยวต่างชาติให้ไม่น้อยกว่า 300,000 คน/เดือน และไตรมาส 4 จะเพิ่มสูงขึ้นถึง 1,000,000 คน/เดือน สอดคล้องกับมติ ศบค. ล่าสุด ที่จะผ่อนปรนมาตรการเข้าประเทศเพิ่มเติม ให้นักท่องเที่ยวต่างชาติกรอกเฉพาะข้อมูลที่จำเป็น (วัคซีน ประกัน หนังสือเดินทาง) ในระบบ Thailand Pass เท่านั้น เริ่ม 1 มิ.ย. 65
.
อ่านเพิ่มเติม คลิกhttps://www.thaigov.go.th/news/contents/details/54861
#ไทยคู่ฟ้า#ร่วมต้านโควิด19
-------------------
วันพุธที่ 8 ธันวาคม 2564
กบข. ร่วมจัดงานสัมมนาออนไลน์ให้ความรู้บุคลากรในธุรกิจตลาดทุน เพื่อส่งเสริมหลักการลงทุนที่รับผิดชอบ
กบข. ร่วมกับ ก.ล.ต. UN PRI และ AIMC จัดงานสัมมนาออนไลน์ให้ความรู้แก่บุคลากรในตลาดทุน พร้อมแบ่งปันประสบการณ์ PRI Signatories และมุมมองการลงทุนอย่างรับผิดชอบ มุ่งขับเคลื่อนภาคการเงินการลงทุนไทยสู่การพัฒนาที่ยั่งยืน
กองทุนบำเหน็จบำนาญข้าราชการ (กบข.) ร่วมกับ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) องค์การสหประชาชาติ (UN) Principles for Responsible Investment (PRI) และสมาคมบริษัทจัดการลงทุน (AIMC) จัดงานสัมมนาออนไลน์ให้ความรู้แก่บุคลากรในธุรกิจตลาดทุน ในหัวข้อ “Getting Started in Responsible Investment: An Introduction to Key Concepts, Practices and the PRI for Thai Market Participants” เพื่อร่วมแบ่งปันประสบการณ์จากการเป็น PRI Signatories และแลกเปลี่ยนมุมมองการลงทุนอย่างมีความรับผิดชอบ โดยงานดังกล่าวมีผู้เข้าร่วมงานกว่า 300 คน จัดขึ้นเมื่อวันที่ 7 ธันวาคม 2564
ดร. ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) กล่าวว่า กบข. ในฐานะนักลงทุนสถาบันไทยที่ตระหนักถึงความสำคัญและส่งเสริมการดำเนินธุรกิจอย่างรับผิดชอบ (Sustainable Finance) ของภาคสถาบันนักลงทุนอย่างต่อเนื่อง มุ่งผลักดันและขยายผลการบูรณาการกรอบการลงทุนอย่างยั่งยืน ครอบคลุมการดำเนินงานในทุกมิติภายใต้กรอบ PRI
สำหรับในปี 2565 กบข. ได้มีการกำหนดยุทธศาสตร์สู่การเป็น Sustainable Pension โดยตั้งเป้าหมายกำหนดเกณฑ์วัดผลเชิงคุณภาพและเชิงปริมาณ นำไปสู่การวิเคราะห์ผลการลงทุนในธุรกิจ ESG พร้อมทั้งจัดทำและเผยแพร่รายงานแนวปฏิบัติที่ดี (Best Practice)
งานสัมมนาในครั้งนี้เป็นพันธกิจสืบเนื่องต่อจากโครงการ Sustainable Thailand 2021 เพื่อแลกเปลี่ยนองค์ความรู้ในหลักการลงทุนที่รับผิดชอบ อันเป็นกลไกสำคัญสู่การบรรลุเป้าหมายสร้างความแข็งแกร่ง และสนับสนุนการขับเคลื่อนพัฒนาภาคการเงินการลงทุนไทยสู่การพัฒนาที่ยั่งยืนในระดับภูมิภาคและระดับโลกสืบไป
เกี่ยวกับ กบข. กองทุนบำเหน็จบำนาญข้าราชการ (กบข.) จัดตั้งขึ้นตาม พ.ร.บ. กองทุนบำเหน็จบำนาญข้าราชการ พ.ศ. 2539 เพื่อเป็นหลักประกันการจ่ายบำเหน็จบำนาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กำหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.12 ล้านล้านบาท (ข้อมูล ณ 30 พ.ย. 2564)
สอบถามข้อมูลเพิ่มเติมสำหรับสื่อมวลชน : ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
วันเสาร์ที่ 9 ตุลาคม 2564
กระทรวงยุติธรรม ร่วมประชุมคณะกรรมการระดับชาติเพื่อเตรียมการจัดการประชุมผู้นำเศรษฐกิจเอเปก
กระทรวงยุติธรรม ร่วมประชุมคณะกรรมการระดับชาติเพื่อเตรียมการจัดการประชุมผู้นำเศรษฐกิจเอเปก และการประชุมที่เกี่ยวข้อง ในช่วงที่ประเทศไทยเป็นเจ้าภาพการประชุมเอเปค ปี พ.ศ. ๒๕๖๕ ครั้งที่ ๓/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๘ ตุลาคม ๒๕๖๔ เวลา ๑๓.๓๐ น.
พ.ต.ท.ประวุธ วงศ์สีนิล รองปลัดกระทรวงยุติธรรม เข้าร่วมประชุมคณะกรรมการระดับชาติเพื่อเตรียมการจัดการประชุมผู้นำเศรษฐกิจเอเปก และการประชุมที่เกี่ยวข้อง ในช่วงที่ประเทศไทยเป็นเจ้าภาพการประชุมเอเปค ปี พ.ศ. ๒๕๖๕ ครั้งที่ ๓/๒๕๖๔ ผ่านระบบการประชุมทางไกล (Video Conference) เพื่อรับทราบการแก้ไขเพิ่มเติมองค์ประกอบในคณะกรรมการระดับชาติฯ และคณะอนุกรรมการด้านต่างๆ ประกอบด้วยคณะกรรมการระดับชาติ และคณะอนุกรรมการด้านประชาสัมพันธ์
นอกจากนี้ที่ประชุมพิจารณาความคืบหน้าผลลัพธ์ที่เป็นรูปธรรม และข้อริเริ่ม / โครงการภายใต้แต่ละประเด็นสำคัญ อีกทั้งกำหนดการการประชุมสำคัญของเอเปก ปี พ.ศ. ๒๕๖๕ การประกวดตราสัญลักษณ์ เอเปค ปี พ.ศ. ๒๕๖๕ รวมทั้งวีดิทัศน์การรับมอบตำแหน่งเจ้าภาพเอเปค ปี พ.ศ. ๒๕๖๕ และพิธีเปิดตัวการเป็นเจ้าภาพเอเปค ปี พ.ศ. ๒๕๖๕
วันอาทิตย์ที่ 22 สิงหาคม 2564
ลดค่าเล่าเรียนและค่าธรรมเนียมการศึกษา ปีการศึกษา 2564
วันพฤหัสบดีที่ 29 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบหลักการแนวทางลดค่าใช้จ่ายด้านการศึกษาของนักเรียนนักศึกษา ปีการศึกษา 2564 โดยสถาบันอุดมศึกษาของรัฐ ลดค่าเล่าเรียนและค่าธรรมเนียมการศึกษาเป็นขั้นบันได ได้แก่ ส่วนที่ไม่เกิน 50,000 บาท ลดร้อยละ 50 ส่วนที่เกิน 50,000 แต่ไม่เกิน 100,000 บาท ลดร้อยละ 30 ส่วนที่เกิน 100,000 บาท ลดร้อยละ 10 แบ่งเป็นรัฐบาลสนับสนุนงบประมาณส่วนนี้ร้อยละ 60 และสถาบันอุดมศึกษาสมทบร้อยละ 40 สำหรับสถาบันอุดมศึกษาเอกชนนั้น รัฐบาลสนับสนุนค่าเล่าเรียนและค่าธรรมเนียมการศึกษาคนละ 5,000 บาท และให้สถาบันแต่ละแห่งพิจารณาลดค่าเล่าเรียนเพิ่มเติม รวมทั้งสนับสนุนมาตรการอื่น เช่น ขยายเวลาผ่อนชำระ ลดค่าหอพัก หรือจัดสวัสดิการแก่นักศึกษาที่ติดเชื้อโควิด-19 เป็นต้น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 3 ธันวาคม 2564
คืบหน้า! จ่ายเงินเยียวยาประกันสังคม ม.33 - 39 - 40 แล้วกว่า “1 แสนล้านบาท” เตรียมตั้งกองทุนคุ้มครองแรงงาน "นอกระบบ" เพิ่มสิทธิประโยชน์ ม.40
.....
นางสาวรัชดา ธนาดิเรก รองโฆษกรัฐบาล เผยว่า รัฐบาลได้เริ่มทยอยโอนเงินเยียวยาเข้าบัญชีพร้อมเพย์ที่ผูกกับบัตรประชาชนของผู้ประกันตนมาตรา 33 มาตรา 39 มาตรา 40 ที่ได้รับผลกระทบใน 9 ประเภทกิจการ ครอบคลุมพื้นที่สีแดงเข้ม 29 จังหวัด
.
โดยสำนักงานประกันสังคม (สปส.) ได้จ่ายไปแล้ว 100,807,738,500 บาท ครอบคลุม นายจ้าง 176,769 แห่ง และผู้ประกันตน 12,096,818 คน (ข้อมูล ณ วันที่ 26 พ.ย. 64)
.
สำหรับกลุ่มแรงงานนอกระบบ จากสถิติปี 2563 พบว่ามีแรงงานนอกระบบกว่า 20.4 ล้านคนนั้น รัฐบาลมีนโยบายดูแลเพื่อให้เข้าถึงสิทธิประโยชน์ในการประกอบอาชีพและหลักประกันทางสังคมให้ครอบคลุม
.
ระยะต่อไป จะดำเนินการจัดตั้ง "กองทุนส่งเสริมการพัฒนาคุณภาพชีวิตและคุ้มครองแรงงานนอกระบบ" ตามมติ ครม. (30 พ.ย.) เพื่อเป็นทุนหมุนเวียนสำหรับใช้จ่ายเกี่ยวกับการส่งเสริมการพัฒนาคุณภาพชีวิตและการคุ้มครองแรงงานนอกระบบ
.
อ่านเพิ่มเติม คลิกhttps://www.thaigov.go.th/news/contents/details/48929
#ไทยคู่ฟ้า#ร่วมต้านโควิด19
-------------------
วันพุธที่ 4 สิงหาคม 2564
กรมควบคุมโรค แนะเคร่งครัดใส่แมสก์ 2 ชั้น เข้าแหล่งชุมชน
....
ข้อมูลจากกรมควบคุมโรค พบว่า ปัจจุบันการติดเชื้อโควิด-19 มาจากการแพร่ระบาดของเชื้อ 2 สายพันธุ์หลัก คือ สายพันธุ์เดลตา ร้อยละ 69.1 ส่วนสายพันธุ์อัลฟา ร้อยละ 28.2 ซึ่งเชื้อไวรัสนี้ติดต่อได้ง่ายและรวดเร็ว การใส่หน้ากากอนามัย 100% จะช่วยลดการแพร่เชื้อและป้องกันการรับเชื้อได้เป็นอย่างดี
.
โดยช่วงนี้ขอให้เพิ่มความความระมัดระวังมากเป็นพิเศษ ต้องสวมหน้ากากตลอดเวลา ทั้งขณะอยู่ในบ้านและนอกบ้าน
ซึ่งในบ้านเป็นพื้นที่ปิด สามารถใส่หน้ากากผ้าหรือหน้ากากอนามัย 1 ชั้นก็เพียงพอ แต่หากต้องไปในแหล่งชุมชน เช่น ตลาดสด ตลาดนัด ซูเปอร์มาร์เก็ต ขอให้ใส่ 2 ชั้น โดยใส่หน้ากากทางการแพทย์ไว้ด้านใน และสวมหน้ากากผ้าไว้ด้านนอก จะช่วยเพิ่มประสิทธิภาพและป้องกันเชื้อได้ดียิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 8 กรกฎาคม 2564
คิกออฟศูนย์ฉีดวัคซีนผู้ประกันตน ม.33 ใน 4 จว. เริ่ม 8 ก.ค. 64
....
ข่าวดีสำหรับผู้ประกันตน ม.33 ใน 4 จังหวัดเศรษฐกิจ (ชลบุรี ระยอง สมุทรปราการ และฉะเชิงเทรา) ครับ...
.
ตั้งแต่วันที่ 8 ก.ค. 64 เป็นต้นไป ผู้ที่ลงทะเบียนผ่านระบบ e-service กับ สนง.ประกันสังคม เตรียมเข้ารับการฉีดวัคซีนป้องกันโรคโควิด-19 ที่ทางรัฐบาลจัดสรรได้เลย หลังจากที่ได้ดำเนินการฉีดให้ผู้ประกันตน ม.33 ในพื้นที่สีแดงเข้ม (กทม. นนทบุรี และปทุมธานี) ไปแล้ว ในช่วงเดือน มิ.ย. ที่ผ่านมากว่า 4 แสนคน
.
จุดให้บริการฉีดวัคซีนผู้ประกันตน ม.33 ใน จ.ชลบุรี ระยอง สมุทรปราการ และฉะเชิงเทรา ประกอบด้วย
.
ชลบุรี : นิคมอมตะซิตี้ ชลบุรี, เซ็นทรัลพลาซ่า ชลบุรี, แปซิฟิคพาร์ค ศรีราชา, เซ็นทรัลมารีน่า พัทยา
.
ระยอง : สวนอุตสาหกรรมสยามอีสเทิร์นอินดัสเตรียลปาร์ค ปลวกแดง, บริษัท เอส ซี จี เคมีคอลไทย จำกัด
.
ฉะเชิงเทรา : บริษัท เดลต้า อีเลคทรอนิคส์ (ประเทศไทย)
.
สมุทรปราการ : บริษัท ไทยยามาฮ่ามอเตอร์ จำกัด, หอประชุมที่ว่าการอำเภอพระสมุทรเจดีย์, บริษัท ต่อยอดเฟรช (ประเทศไทย) จำกัด, หอชมเมืองสมุทรปราการ
.
สอบถามข้อมูลเพิ่มเติมได้ที่ สายด่วนประกันสังคม 1506 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 1 กรกฎาคม 2564
The Government extends Tax Incentives for E-Donation made to the Equitable Education Fund (EFF) to 2023, in order to promote equitable educational opportunities in the country
The Government extends Tax Incentives for E-Donation made to the Equitable Education Fund (EFF) to 2023, in order to promote equitable educational opportunities in the country
June 30, 2021, at the Government House, following the cabinet meeting on 29 June, 2021, Deputy Government Spokesperson Ratchada Thanadirek disclosed that the cabinet has approved the extension of tax incentives for individuals and registered ordinary partnerships who donate to the Equitable Education Fund (EFF) through the Revenue Department’s “E-Donation” from January 1, 2022 to December 31, 2023. The government further exempts Value Added Tax (VAT), Special Business Tax (SBT) and stamp duties for money incurred by the asset transfers, product sales, or execution of instruments regarding the fund.
The EFF, founded to expand more equitable educational opportunities by assisting the underprivileged students and improving teacher quality, has been funded by the government and the donors. In 2020, the fund directly helped 1.07 million students. In addition, donations to the EFF during 2019 to 2020 amount 23.71 million bath has been allocated to finance 46,331 students as follows:
(1) 40,167 students suffering from malnutrition, (2) 3,066 poor pupils both in and outside education system affected by Covid-19 in order for them to return to schools, (3) 1,298 students with poverty and disability to relieve the burden of their families and prevent them from dropping out during the pandemic, and (4) 1,800 students suffering from malnutrition who live in the remote areas to be provided adequate breakfast for a better learning ability throughout a year.
วันพุธที่ 1 มิถุนายน 2565
ขร. จับมือ รฟฟท. ร่วมหาวิธีป้องกันระบบจ่ายไฟในรถไฟฟ้าสายสีแดง
...
วันนี้ (1 มิถุนายน 2565) กรมการขนส่งทางราง (ขร.) ร่วมกับบริษัท รถไฟฟ้า ร.ฟ.ท. จำกัด (รฟฟท.) ประชุมหารือ และลงพื้นที่ เพื่อหาแนวทางการป้องกันเหตุขัดข้อง และเพิ่มประสิทธิภาพระบบจ่ายกระแสไฟฟ้าของโครงการรถไฟฟ้าชานเมือง (สายสีแดง) ณ ศูนย์ซ่อมบำรุงรถไฟฟ้าสายสีแดง
ที่ผ่านมา รถไฟฟ้าชานเมืองสายสีแดงมีความล่าช้าในการให้บริการ ซึ่งสาเหตุมาจากการขัดข้องด้านระบบไฟฟ้าบ่อยครั้ง โดยทาง รฟฟท. ได้ชี้แจงว่า เหตุขัดข้องดังกล่าวสามารถแก้ไขได้โดยใช้เวลาไม่นาน แต่เนื่องจากมีขั้นตอนการปฏิบัติเพื่อความปลอดภัยในการเดินรถ โดยจำเป็นต้องลดระดับอุปกรณ์รับไฟฟ้า (แพนโทกราฟ) ของรถไฟฟ้าทุกขบวนที่อยู่ในบริเวณแหล่งจ่ายไฟเดียวกันลงก่อน จากนั้นจึงจะจ่ายกระแสไฟฟ้าอีกครั้ง และค่อยปรับระดับอุปกรณ์รับไฟฟ้าขึ้น เพื่อป้องกันความเสียหายกับขบวนรถ และอันตรายจากประกายไฟเมื่อมีกระแสไฟฟ้าในระบบ
ดังนั้นเพื่อป้องกันระบบจ่ายกระแสไฟฟ้าขัดข้องสำหรับรถไฟฟ้าชานเมืองสายสีแดง และให้บริการเดินรถได้อย่างมีประสิทธิภาพมากยิ่งขึ้น ขร. และ รฟฟท. จึงมีข้อสรุปร่วมกันว่า ให้แยกแหล่งจ่ายไฟฟ้าระหว่างศูนย์ซ่อมบำรุงกับสถานีกลางบางซื่อที่อยู่บนเส้นทางหลักที่ให้บริการ เพื่อลดผลกระทบต่อการเดินรถ เนื่องจากปกติศูนย์ซ่อมบำรุงมีกิจกรรมที่ใช้กระแสไฟฟ้ามากและมีความเสี่ยงสูงที่จะทำให้เกิดการตัดกระแสไฟฟ้าได้ รวมทั้ง ขอให้ รฟฟท. พิจารณาเพิ่มอุปกรณ์ป้องกันระบบจ่ายกระแสไฟฟ้าในจุดที่มีความเสี่ยง เช่น ติดตั้งแผ่นป้องกันอุปกรณ์ระบบจ่ายไฟฟ้าเหนือศีรษะที่อยู่ใกล้ทางสัญจร ซึ่งมีโอกาสที่วัตถุหรือสิ่งของจะรบกวนอุปกรณ์หรือระบบจ่ายไฟฟ้า ทำให้เกิดการลัดวงจรชั่วคราว และส่งผลให้ระบบตัดกระแสไฟฟ้าตามมา รวมถึงเห็นควรพัฒนาระบบเฝ้าระวังและควบคุมระยะไกล (SCADA) ให้สามารถเก็บข้อมูลและวัดปริมาณการใช้กระแสไฟฟ้า เพื่อนำมาประกอบการพิจารณาลดการใช้พลังงานและเพิ่มประสิทธิภาพการจ่ายไฟฟ้าในอนาคตต่อไป
วันพฤหัสบดีที่ 12 สิงหาคม 2564
คำกล่าวถวายพระพรชัยมงคล ในพิธีวางพานพุ่มและถวายพระพรชัยมงคล เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
คำกล่าวถวายพระพรชัยมงคล ในพิธีวางพานพุ่มและถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พลเอก ประยุทธ์ จันทร์โอชา นายกรัฐมนตรี ผู้กราบบังคมทูล วันพฤหัสบดีที่ 12 สิงหาคม 2564
ขอเดชะฝ่าละอองธุลีพระบาทปกเกล้าปกกระหม่อม
เนื่องในอภิลักขิตมหามงคลสมัย แห่งวันเฉลิมพระชนมพรรษาของใต้ฝ่าละอองธุลีพระบาท ที่เวียนมาบรรจบอีกคำรบหนึ่ง ในวันที่ 12 สิงหาคม พุทธศักราช 2564 ข้าพระพุทธเจ้า พลเอก ประยุทธ์ จันทร์โอชา นายกรัฐมนตรีในนามของคณะรัฐมนตรี คู่สมรส ละพสกนิกรชาวไทยทุกหมู่เหล่า มีความปลื้มปีติเป็นล้นพ้นที่ได้มาร่วมกันแสดงความจงรักภักดี และสำนึกในพระมหากรุณาธิคุณ ในวันนี้
ปวงข้าพระพุทธเจ้าล้วนสำนึกในพระมหากรุณาธิคุณของใต้ฝ่าละอองธุลีพระบาท ที่ได้ทรงปฏิบัติบำเพ็ญพระราชกรณียกิจเป็นอเนกประการ เพื่อประโยชน์สุขของอาณาประชาราษฎร์และความอุดมสมบูรณ์แก่แผ่นดินตลอดมา พระราชกรณียกิจทั้งปวง จากการทรงงานเมื่อโดยเสด็จพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการเสด็จพระราชดำเนินไปทรงเยี่ยมเยียนราษฎรทั่วทุกภูมิภาคของประเทศ และจากการเสด็จพระราชดำเนินด้วยพระองค์เอง ได้นำไปสู่แนวพระราชดำริเพื่อแก้ไขปัญหาความทุกข์ยากของราษฎร โครงการพระราชดำริน้อยใหญ่ อันเกิดจากพระปรีชาสามารถของใต้ฝ่าละอองธุลีพระบาท ได้ผลิดอกออกผลสร้างความผาสุกร่มเย็นแก่ปวงพสกนิกรจวบจนปัจจุบัน ครอบคลุมทั้งในด้านการสังคมสงเคราะห์อันเปี่ยมด้วยพระเมตตาเพื่อช่วยเหลือราษฎรผู้ยากไร้ การอนุรักษ์ทรัพยากรธรรมชาติและสิ่งแวดล้อม เพื่อส่งเสริมให้คนอยู่ร่วมกับป่าในเขตพื้นที่อนุรักษ์ ตลอดจนการส่งเสริมศิลปาชีพในงานหัตถศิลป์หลากหลายแขนง ก่อให้เกิดการทำนุบำรุง สืบทอดงานศิลปะอย่างเข้มแข็งและต่อเนื่อง จนศิลปะไทยอันเป็นเอกลักษณ์หนึ่งของไทย สร้างชื่อเสียงเลื่องลือไกลไปยังนานาประเทศทั่วโลก พระมหากรุณาธิคุณอันหาที่สุดมิได้และน้ำพระราชหฤทัยอันเปี่ยมด้วยพระเมตตาที่ทรงมีต่อปวงประชาประดุจดั่ง “แม่ของแผ่นดิน” ซึ่งจักจารึกแนบแน่นอยู่ในใจของปวงข้าพระพุทธเจ้าและเหล่าพสกนิกรสืบไป
ในศุภวาระอันเป็นมิ่งมหามงคลนี้ ปวงข้าพระพุทธเจ้าขอพระราชทานถวายพระพรชัยมงคล ขออัญเชิญคุณพระศรีรัตนตรัยและสิ่งศักดิ์สิทธิ์ทั่วสากล อานุภาพแห่งพระสยามเทวาธิราช และพระบรมเดชานุภาพแห่งสมเด็จพระบูรพมหากษัตริยาธิราชเจ้าทุกพระองค์ โปรดอภิบาลประทานพรให้ใต้ฝ่าละอองธุลีพระบาททรงพระเจริญด้วยจตุรพิธพรชัย พระเกียรติยศเกริกไกรแผ่ไพศาล สถิตยิ่งยืนนาน เป็นฉัตรแก้วร่มเกล้าของปวงข้าพระพุทธเจ้าและผองพสกนิกรตราบกาลนิรันดร์ เทอญ
ด้วยเกล้าด้วยกระหม่อม ขอเดชะ
วันพุธที่ 6 เมษายน 2565
นายกรัฐมนตรีวางพานพุ่มดอกไม้ ในนามนายกรัฐมนตรีและคณะรัฐมนตรี เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พ.ศ. 2565
นายกรัฐมนตรีวางพานพุ่มดอกไม้ ในนามนายกรัฐมนตรีและคณะรัฐมนตรี เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พ.ศ. 2565
วันนี้ (6 เม.ย. 65) เวลา 17.00 น. ณ บริเวณปฐมบรมราชานุสรณ์ สะพานพระพุทธยอดฟ้า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม วางพานพุ่มดอกไม้ถวายราชสักการะปฐมบรมราชานุสรณ์ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ โดยมีนายดิสทัต โหตระกิตย์ เลขาธิการนายกรัฐมนตรี เข้าร่วมในพิธี
เมื่อนายกรัฐมนตรีเดินทางถึง ได้ถวายความเคารพ ก่อนวางพานพุ่มดอกไม้ถวายราชสักการะปฐมบรมราชานุสรณ์ จำนวน 2 พาน ในนามนายกรัฐมนตรีและคณะรัฐมนตรี แล้วนายกรัฐมนตรีถวายความเคารพ เป็นอันเสร็จพิธี
วันจันทร์ที่ 9 สิงหาคม 2564
กษ. เปิดแคมเปญ "เกษตรกรแฮปปี้" เร่งระบายมังคุดใต้ สั่งออนไลน์ พร้อมเสิร์ฟถึงหน้าบ้าน
....
กระทรวงเกษตรและสหกรณ์ จับมือไปรษณีย์ไทย เปิดแคมเปญ “เกษตรกรแฮปปี้” เร่งระบายมังคุดจากภาคใต้ของพี่น้องชาวสวนที่ได้รับผลกระทบจากสถานการณ์โควิด-19 โดยเฉพาะใน จ.นครศรีธรรมราช ชุมพร ระนอง พังงา และสุราษฎร์ธานี จำหน่ายในราคาพิเศษ พร้อมจัดส่งผ่านไปรษณีย์ไทยถึงหน้าบ้าน
.
ประชาชนที่สนใจสามารถสั่งผ่านออนไลน์ได้ที่www.thailandpostmart.comในราคา 4 กิโล 100 บาท และ 10 กิโล 250 บาท รวมค่าส่ง โดยจะจัดส่งถึงปลายทางภายใน 7 วัน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 8 กุมภาพันธ์ 2565
ครม.อนุมัติหลักการแก้ไขเพิ่มเติมพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง เพื่อให้สอดคล้องกับมาตรฐานสากล
ครม.อนุมัติหลักการแก้ไขเพิ่มเติมพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง เพื่อให้สอดคล้องกับมาตรฐานสากล
วันที่ 8 กุมภาพันธ์ 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) อนุมัติหลักการร่างพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง(ฉบับที่ ..) พ.ศ. .... ซึ่งมีสาระสำคัญเป็นการแก้ไขเพิ่มเติมพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง พ.ศ. 2559 เกี่ยวกับการประกาศและการเพิกถอนรายชื่อบุคคลที่ถูกกำหนดให้เป็นผู้ที่มีการกระทำอันเป็นการก่อการร้ายหรือเป็นผู้ที่มีการกระทำอันเป็นการแพร่ขยายอาวุธที่มีอานุภาพทำลายล้างสูง การระงับการดำเนินการกับทรัพย์สินของผู้ที่ถูกประกาศรายชื่อดังกล่าว การเข้าถึงทรัพย์สินที่ถูกระงับการดำเนินการกับทรัพย์สิน และอำนาจหน้าที่ของสำนักงานป้องกันและปราบปรามการฟอกเงิน(ปปง.) ให้สอดคล้องกับมาตรฐานสากลด้านการป้องกันและปราบปรามการฟอกเงินและต่อต้านการสนับสนุนทางการเงินแก่การก่อการร้ายมากยิ่งขึ้น
สำหรับร่างพระราชบัญญัติฉบับนี้จะเป็นกลไกสำคัญในการขับเคลื่อนภารกิจของหน่วยงานด้านความมั่นคงในการป้องกันการก่อการร้ายให้มีประสิทธิภาพยิ่งขึ้น จะทำให้ประเทศไทยเป็นที่ยอมรับต่อประชาคมโลกในการป้องกันและปราบปรามการก่อการร้าย และก่อให้เกิดความเชื่อมั่นในการดำเนินธุรกิจของผู้ประกอบกิจการและนักลงทุนทั้งในและต่างประเทศ ส่งผลให้เกิดการสร้างงาน สร้างรายได้ และกระตุ้นเศรษฐกิจภาพรวมของประเทศ
น.ส.ไตรศุลีกล่าวว่า รายละเอียดสาระสำคัญของร่างพระราชบัญญัติฉบับนี้ เช่น กำหนดกระบวนการส่งเรื่องให้คณะมนตรีความมั่นคงแห่งสหประชาชาติพิจารณากำหนดหรือเพิกถอนรายชื่อบุคคลที่ถูกกำหนดให้เป็นผู้ที่มีการกระทำอันเป็นการก่อการร้าย หรือเป็นผู้ที่มีการกระทำอันเป็นการแพร่ขยายอาวุธที่มีอานุภาพทำลายล้างสูง, กำหนดให้นำมาตรการระงับการดำเนินการกับทรัพย์สินมาใช้โดยอนุโลมกับทรัพย์สินที่โอนเข้าบัญชีที่ถูกระงับการดำเนินการกับทรัพย์สินอันเนื่องมาจากมีการประกาศรายชื่อบุคคลที่ถูกกำหนดให้เป็นผู้ที่มีการกระทำอันเป็นการก่อการร้ายหรือเป็นผู้ที่มีการกระทำอันเป็นการแพร่ขยายอาวุธที่มีอานุภาพทำลายล้างสูง เป็นต้น
----------------------
วันพฤหัสบดีที่ 15 กรกฎาคม 2564
รมว.เฮ้ง รับลูกนายก รับฟังเสียงเอกชน เดินมาตรการเยียวยาแรงงาน ตอบโจทย์ธุรกิจ
รัฐมนตรีว่าการกระทรวงแรงงาน ลงพื้นที่รับฟังเสียงเอกชน เดินมาตรการเยียวยาแรงงาน ตอบโจทย์ธุรกิจ
เมื่อวันที่ 15 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่คณะรัฐมนตรี (ครม.) เมื่อวันที่ 13 ก.ค.64 ได้ออกมาตรการช่วยเหลือแรงงานในระบบประกันสังคม และนอกระบบประกันสังคมที่ได้รับผลกระทบจากการปิดกิจการและมาตรการควบคุมการระบาดของโควิด -19 ในพื้นที่ควบคุมสูงสุดและเข้มงวด 10 จังหวัดกรุงเทพมหานครและปริมณฑล รวมทั้ง 4 จังหวัดชายแดนภาคใต้เป็นเวลา 1 เดือนนั้น โดยประเภทกิจการที่ให้ความช่วยเหลือ จากเดิม 4 สาขา เพิ่มเติมเป็น 9 สาขานั้น ในเรื่องนี้ ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา ได้มีความห่วงใยภาคแรงงานทั้งนายจ้างและลูกจ้างที่ได้รับผลกระทบจากโควิด-19 จึงได้สั่งการให้ผมลงพื้นที่รับฟังเสียงสะท้อนจากผู้ประกอบการและภาคเอกชน เพื่อเร่งขับเคลื่อนมาตรการโดยเร็ว ทั้งนี้ ผมได้กำชับให้สำนักงานประกันสังคมเร่งประชุมหารือกับสำนักงานสภาพัฒนาการเศรษฐกิจและสังคมแห่งชาติ (สศช.) และหน่วยงานที่เกี่ยวข้องให้ได้ความชัดเจนกำหนดรายละเอียด เงื่อนไขหลักเกณฑ์ให้แล้วเสร็จ ก่อนที่จะเสนอคณะรัฐมนตรีพิจารณาในสัปดาห์หน้าให้ความเห็นชอบ เพื่อดำเนินการต่อไปได้
ขณะที่ นายธนิต โสรัตน์ รองประธานสภาองค์การนายจ้างผู้ประกอบการค้าและอุตสาหกรรมไทย (อีคอนไทย) กล่าวว่า โดยภาพรวมเห็นด้วยกับรูปแบบมาตรการช่วยเหลือเยียวยากลุ่มแรงงานและผู้ประกอบการ ในพื้นที่ควบคุมสูงสุดและเข้มงวด 10 จังหวัด เป็นการจ่ายเงินเติมเพิ่มให้ผู้ประกอบการและแรงงานทั้งในและนอกระบบประกันสังคม วงเงิน 30,000 ล้านบาท แม้ยังไม่กำหนดเงื่อนไขที่ชัดเจน แต่การช่วยเหลือในภาพรวมรอบนี้ถือว่าดี เพราะเป็นการช่วยเหลือทั้งลูกจ้างและนายจ้างในระบบและนอกระบบ
ด้าน นายเกรียงไกร แก้วเกตุ ประธานสมาพันธ์แรงงานแท็กซี่ไทย ที่ปรึกษาประธานคณะกรรมาธิการแรงงาน กล่าวว่า ปัจจุบันสมาพันธ์มีสมาชิกกว่า 2,000 คน และเพิ่มขึ้นเรื่อยๆ ช่วงโควิดได้รับผลกระทบโดยตรง ทำให้รายได้ลดลง ดีใจมากที่รัฐบาลออกมาช่วยเหลือเยียวยา เห็นความสำคัญของพี่น้องแรงงาน โดยเฉพาะคนขับแท็กซี่ที่ต้องหาเช้ากินค่ำ เงินเยียวยาส่วนนี้จะช่วยแบ่งเบาภาระค่าใช้จ่ายในชีวิตประจำวันได้ สิ่งที่อยากให้ช่วยเหลือตอนนี้ ทำอย่างไรให้คนขับแท็กซี่มีสิทธิประโยชน์และความคุ้มครองมากขึ้น เพราะส่วนใหญ่อายุประมาณ 65 ปี จึงต้องการหลักประกันความมั่นคงในชีวิตให้การเข้าถึงสวัสดิการจากรัฐในด้านสวัสดิการต่าง ๆ
ส่วน นางฐนิวรรณ กุลมงคล นายกสมาคมภัตตาคารไทย กล่าวว่า ช่วงโควิดระบาดทำให้ผู้ได้รับผลกระทบไม่มีรายได้ แต่กระทรวงแรงงานทำให้ภาคธุรกิจมีกำลังใจขึ้น มีรายได้ ทำให้เกิดเศรษฐกิจหมุนเวียน ลูกจ้างนายจ้างกลับมามีความสุข เห็นคุณค่าของการมีส่วนร่วมจากหลายภาคส่วนทั้งภาครัฐและเอกชน ต่างร่วมไม้ร่วมมือกันสนับสนุนความช่วยเหลือในทุก ๆ ด้าน ในช่วงสถานการณ์โควิดเช่นนี้ โดยเฉพาะกรณีการปิดแคมป์คนงานเพื่อควบคุมการแพร่ระบาด ทำให้คนงานได้มีอาหารดี ๆ รับประทาน เราก็ได้เห็นมาตรการช่วยเหลือเยียวยาที่ออกมาอย่างเป็นรูปธรรมในช่วงนี้ จึงต้องขอบคุณทุกภาคส่วนที่ช่วยเป็นกำลังใจให้ข้าราชการ และคนทำงานทุกๆ คนที่ออกมาช่วยกัน เพื่อให้ทุกคนก้าวข้ามสถานการณ์ในครั้งนี้ไปด้วยกัน